ขอคำปรึกษาหน่อยคะ คือมีเพศสัมพันหลังหมดประจำเดือน1วัน เป็นคนประจำเดือนมาไม่ปกติ เดือนนี้ประจำเดือนมาวันที่9หมด13 มีเพศสัมพันที่14 หลั่งนอก มีโอกาสท้องมั้ยค่ะ ขอบคะ
สวัสดีค่ะ kamolการที่มีเพศสัมพันธ์ในช่วงที่หลังจากรอบประจำเดือนหมด ก่อนอื่นต้องพิจารณาก่อนค่ะ ว่าเลือดที่ออกมา คือเลือดประจำเดือนจริงๆ ซึ่งควรมีลักษณะที่มาตรงรอบ ลักษณะเหมือนเดิมกับทุกๆเดือน เช่น ปริมาณเท่าเดิม ลักษณะสีเหมือนเดิม ไม่มีอาการปวดท้องน้อย ไม่มีกลิ่น เนื่องจากถ้าประจำเดือนมาตรงทุกรอบ ช่วงที่หลังหมดประจำเดือน ถ้ายังอยุ่ในช่วง 7 วัน นับจากวันเเรกของรอบประจำเดือน จะถือว่าค่อนข้างปลอดภัยค่ะ เนื่องจากโอกาสที่จะเกิดการตกไข่ในช่วงนี้จะค่อนข้างน้อย ทำให้ลดโอกาสในการตั้งครรภ์ลง เหมือนเป็นวิธี การนับ หน้า 7 หลัง แต่จะเเม่นยำกรณีที่ประจำเดือนมาตรงรอบค่ะแต่สำหรับ กรณีที่ประจำเดือนมาไม่สม่ำเสมอ จึงอาจไม่สามารถคาดเดาการตกไข่ได้อย่างเเม่นยำ ทำให้ถือว่ามีความเสี่ยงที่อาจจะตั้งครรภ์ได้อยู่ค่ะ เเนะนำว่าถ้าไม่มั่นใจ เเล้วเกิดเหตุการณ์ไม่เกิน 72 ชั่วโมง อาจลองรับประทานยาคุมฉุกเฉินค่ะ หรือสังเกตอาการค่ะ ถ้าประจำเดือนไม่มา เกิน 4-6 สัปดาห์หลังจากที่มีเพศสัมพันธ์อาจต้องตรวจปัสสาวะเพื่อดูการตั้งครรภ์ร่วมด้วยค่ะ